Dato: 13. december 2023

**Teknik og Miljø**

Erhverv og Affald

Jorden Rundt 1

7200 Grindsted

Tlf. 79 72 72 00

www.billund.dk

Sagsnr.: 23/13824

Sagsbehandler:
Heidi Malene Forsom

hmf@billund.dk

Har du brug for at sende fortrolige eller følsomme oplysninger til os, skal du gøre det med Digital Post. Du kan læse mere om Digital Post på: [billund.dk/borger/digital-post](https://billund.dk/borger/digital-post)

|  |  |
| --- | --- |
| Sdr. Omme Varmeværk AmbaNedergårdsvej 307260 Sønder Omme CVR: 24989712 |  |
| Afgørelse om ikke godkendelsespligt ved etablering af ny varmeakkumuleringstank på Nedergårdsvej 30, 7260 Sønder Omme |  |

Tjæreborg Industri har den 6. december 2023, på vegne af Sønder Omme Varmeværk AMBA, ansøgt Billund Kommune om godkendelse til etablering af en 1773 m3 akkumuleringstank på varmeværket på Nedergårdsvej 30, 7260 Sønder Omme.

**Beskrivelse af projektet**

Værket på Nedergårdsvej 30 råder over en flisfyret kedel samt en oliekedel, hver på 6 MW. Til akkumulering af varmen råder værket i dag over en akkumuleringstank på 850 m3. Der er indsendt ansøgning om etablering af en ekstra akkumuleringstank på 1773 m3. Tanken placeres vest for varmeværket, på samme matrikel.

Etablering af tanken giver mulighed for at udnytte den grønne energi mest optimalt, da der kan lagres mere varme.

**Billund Kommunes vurdering og afgørelse**

Det er Billund Kommunes vurdering, at etablering af en ekstra akkumuleringstank ikke vil medføre et øget støjbidrag eller forøgede emissioner i øvrigt.

På grundlag af de indsendte oplysninger, er det kommunens vurdering, at det nye anlæg kan rummes inden for vilkårene i den eksisterende revurdering af miljøgodkendelse af 20. december 2017.

Akkumuleringstanken kan derfor etableres uden forudgående godkendelse i henhold til miljøbeskyttelseslovens[[1]](#footnote-1) § 33.

Afgørelsen kan ikke påklages til anden administrativ myndighed, jf. 61 i Godkendelsesbekendtgørelsen[[2]](#footnote-2). Afgørelsen vil blive offentliggjort på Danmarks MiljøAdministration [www.dma.mst.dk](http://www.dma.mst.dk) samt på Billund Kommunes hjemmeside den 15. december 2023.

Hvis sagen ønskes indbragt for domstolene, skal søgsmål være anlagt inden 6 måneder efter at afgørelsen er meddelt.

Denne afgørelse vedrører kun godkendelsespligt efter Miljøbeskyttelsesloven. Afgørelser efter anden lovgivning som f.eks. varmeforsyningsloven, VVM-reglerne, byggelovgivningen m.m. meddeles separat.

Med venlig hilsen

Heidi Malene Forsom

*Miljøsagsbehandler*

Kopi til:

Tjæreborg Industri A/S, att. Juliya Martin Mathanarajah, j.martin@tji.dk

1. LBK nr. 5 af 3. januar 2023 af lov om miljøbeskyttelse [↑](#footnote-ref-1)
2. Bek. nr. 1083 af 9. august 2023 om godkendelse af listevirksomhed [↑](#footnote-ref-2)